**Zmluva o charitatívnej reklame**

uzavretá podľa § 13 ods. 1 písm. g) Zákona č. 596/2003 Z. z. o dani z príjmov v platnom znení a zákonom č. 147/2001 Z. z. o reklame v platnom znení (ďalej len „Zmluva“)

**Čl. I**

**Zmluvné strany**

**Objednávateľ charitatívnej reklamy:**

(ďalej len „Objednávateľ“ v príslušnom gramatickom tvare)

**Poskytovateľ charitatívnej reklamy:**

Názov: Nadácia MVSG

Sídlo: Lichnerova 89/23, 903 01 Senec

IČO: 55 079 580

Č. účtu: SK38 1100 0000 0029 4213 8248

Zastúpený: JUDr. Ingrid Vargová, správca nadácie

( ďalej len „Poskytovateľ“ v príslušnom gramatickom tvare)

( ďalej tiež ako „Zmluvné strany“ v príslušnom gramatickom tvare)

**Čl. II**

**Predmet Zmluvy**

1. Predmetom Zmluvy je zabezpečenie charitatívnej reklamy poskytovateľom v lehote stanovenej zákonom a poskytnutie finančných prostriedkov Objednávateľom podľa podmienok dohodnutých v tejto Zmluve na podporu všeobecne prospešného účelu v zmysle § 50 ods. 5 Zákona o dani z príjmu.

**Čl. III**

**Cena a platobné podmienky**

1. Objednávateľ poskytne Poskytovateľovi finančné prostriedky vo výške.......................EUR (slovom: ), najneskôr do.............................. na zabezpečenie charitatívnej reklamy, prostredníctvom prevodu na bankový účet poskytovateľa, uvedený v záhlaví tejto Zmluvy.

2. Finančné prostriedky poskytnuté Objednávateľom je Poskytovateľ povinný použiť v súlade s účelom v zmysle § 50 ods. 5 Zákona o dani z príjmov.

**Čl. IV**

**Povinnosti Poskytovateľa**

1. Poskytovateľ sa zaväzuje pre Objednávateľa zabezpečiť reklamu formou:

a) umiestnenia loga Objednávateľa na webovej stránke Poskytovateľa v období od....... do.......

b) uverejnenia príspevku o Objednávateľovi ako podporovateľovi Poskytovateľa na sociálnych sieťach Poskytovateľa,

c) ...............................

2. Poskytovateľ je povinný poskytnúť Objednávateľovi fotodokumentáciu alebo inú formu dôkazu o realizácii reklamy. Poskytovateľ túto dokumentáciu zašle elektronicky na emailovú adresu Objednávateľa, ak sa Zmluvné strany nedohodnú inak, a to najneskôr do.................

3. Poskytovateľ sa zaväzuje realizovať reklamu spôsobom, ktorý je v súlade s oprávneným záujmom Objednávateľa.

4. V súlade s § 13 ods. 1 písm. g) zákona č. 595/2003 Z. z. o dani z príjmov je príjem Poskytovateľa z charitatívnej reklamy oslobodený od dane z príjmu, pokiaľ poskytnuté finančné prostriedky použije na účel podľa Čl. II, bod 1. a v lehote do konca kalendárneho roka, ktorý nasleduje po roku, v ktorom finančné prostriedky prijal.

**Čl. V**

**Práva a povinnosti Objednávateľa**

1. Objednávateľ poskytne Poskytovateľovi všetky potrebné informácie, podklady a súčinnosť potrebné na realizáciu charitatívnej reklamy, a to vo forme loga v krivkách najneskôr do........................

2. Objednávateľ je počas platnosti tejto Zmluvy oprávnený priebežne kontrolovať plnenie povinností Poskytovateľa vyplývajúcich z tejto zmluvy.

3. Poskytovateľ je povinný Objednávateľovi vrátiť poskytnuté finančné prostriedky, ak ich nepoužije do konca kalendárneho roka, ktorý nasleduje po roku, v ktorom ich prijal alebo ak poskytnuté finančné prostriedky použije na iný účel ako je dohodnutý v Zmluve.

4. Objednávateľ je povinný uhradiť Poskytovateľovi riadne a včas platbu podľa Čl. III, bod 1.

**Čl. VI**

**Zánik Zmluvy**

1. Zmluva zaniká:

a) realizáciou účelu zmluvy

b) dohodou zmluvných strán

c) odstúpením od Zmluvy jednou zo Zmluvných strán.

2. Zmluva môže zaniknúť dohodou zmluvných strán. Dohoda musí mať písomnú formu, pričom Zmluvné strany si vzájomne vysporiadajú svoje práva a záväzky ku dňu skončenia Zmluvy.

3. Zmluva môže zaniknúť odstúpením od Zmluvy jednej zo zmluvných strán. Odstúpenie musí mať písomnú formu. Dôvodom na odstúpenie jednej zo Zmluvných strán je, že druhá Zmluvná strana napriek písomnému upozorneniu v primeranej lehote neodstráni vytýkané nedostatky.

4. Poskytovateľ je oprávnený odstúpiť ak:

a) platba za charitatívnu reklamu nebude uhradená v lehote podľa Čl. III, bod 1. tejto Zmluvy,

b) Objednávateľ neposkytne potrebné informácie, podklady a súčinnosť podľa Čl. V, bod 1 tejto Zmluvy.

5. Objednávateľ je oprávnený od Zmluvy odstúpiť ak:

a) ak spôsob prevedenia reklamy nie je v súlade s Čl. IV, bod 1. tejto Zmluvy,

b) príjmy z charitatívnej reklamy nie sú Poskytovateľom použité v súlade s touto Zmluvou

c) príjmy z charitatívnej reklamy nie sú použité v lehote stanovenej zákonom.

6. Odstúpenie od Zmluvy je účinné dňom doručenia o odstúpení druhej zmluvnej strane.

**Čl. VII**

**Záverečné ustanovenia**

1. Táto zmluva sa uzatvára na dobu určitú do ....................................

2. Znenie tejto zmluvy je možné zmeniť alebo doplniť iba na základe dohody Zmluvných strán a to formou písomných a očíslovaných dodatkov.

3. Zmluvné strany prehlasujú, že si túto Zmluvu prečítali, porozumeli jej obsahu, že Zmluva bola uzavretá slobodne a vážne a  na znak súhlasu ju bez výhrad potvrdzujú svojim podpisom.

4. Táto Zmluva je vyhotovená v dvoch rovnopisoch, z ktorý každá zo Zmluvných strán dostane jedno vyhotovenie.

V..............................dňa.......................... V Senci, dňa.....................................

.................................................................. ..............................................................

Objednávateľ Poskytovateľ